Rick ja Fred (Owen Wilson ja Jason Sudeikis) vahivad alatasa neist mööduvate kenade neiude tagapooli. Meeste kaasadele (vastavalt Jenna Fischer ja Christina Applegate) käib see käitumine aga nõnda närvide, et nad otsustavad nädalaks puhkama sõita ning Rickile ja Fredile antakse "linnaluba": tehke nädal aega mis tahate, meie abielu see ei muuda. Mõistagi on mehed algul leilis, kuid siis saavad nad aru, kui äpud nad tegelikult on. Samal ajal, kui Rick ja Fred õpivad taas naiste  võlumist, peavad aga nende naisukesed aru saama, kas meestele antud luba truudust murda kehtib ka neile.